Kaphatok-e hitelt KHR-esként?
Nem. Ha szerepelsz a Központi Hitelinformációs Rendszer (KHR, korábban BAR-lista) negatív adóslistáján, akár aktív, akár passzív adósként, nagy valószínűséggel kizáró oknak számít a legtöbb hitelintézetnél.
hu
Kaphatok-e hitelt rendszeres jövedelem nélkül?
Nem, mert a rendszeres jövedelem – legyen az munkabér vagy nyugdíj – az egyetlen biztosíték, hogy vissza tudod majd fizetni a hiteled.
hu
Kell ingatlanfedezet a személyi kölcsön felvételéhez?
Nem. A személyi kölcsönhöz nem kell ingatlanfedezet, de szükséges a rendszeres havi jövedelem.
hu
Mekkora jövedelemmel kell rendelkeznem, hogy hitelt kaphassak?
Ez függ: a hitelösszegtől, a futamidőtől, a hitelkamattól, a már meglévő hiteleidtől,
mennyit költesz általában a havi jövedelmedből, a bank üzletpolitikájától. A bank megvizsgálja ugyanis az összes igazolt jövedelmed, és ebből levonja a más hitel törlesztésére fordított összegeket és a megélhetési költségeket. Ami marad, az a  szabadon felhasználható jövedelem összege. Bankonként változik, hogy a szabadon felhasználható jövedelem hány százalékát engedik a hitel törlesztőrészletére fordítani, ugyaakkor minden hitelintézetnek meg kell felelnie a Magyar Nemzeti Bank által támasztott jövedelemarányos törlesztés mutató (JTM) szabályozásnak is.
hu
Mennyi a személyi kölcsön THM-je 2a020 végéig?
2020. július 1. után felvett személyi kölcsönök maximális THM-e 5,75%. Jövőre ismét piaci kamatozásúvá válnak az idén felvett személyi kölcsönök. A Bank360 személyi kölcsön kalkulátor már az új kondíciókat tartalmazza, tehát év végig a garantált THM plafonnal számol, jövő év elejétől viszont már a piaci kamatokkal.
hu
Mik a személyi kölcsön igénylésének feltételei?
A hiteligénylés általános feltételei nagyjából megegyeznek, ám sok bank eltérő elvárásokat támaszt például a havi nettó jövedelemmel kapcsolatban. Először is mindenképp szükséged van jövedelemigazolásra és megfelelő mértékű jövedelemre (általában havi nettó 60-70 ezer forint a minimum). Fedezet nélküli személyi kölcsön esetén általában minimum 3-6 hónapos munkaviszonyra van szükség az igényléshez. Azt, hogy mi az a legnagyobb összeg, amit a hitelfelvevőként kaphatsz, a bankok az igazolt jövedelmed és havi kiadásaid alapján határozzák meg. Sok bank meghatározza az igényléskor a maximum korhatárt (vagy bizonyos kor felett adóstárs bevonását kéri) és azt is, hogy az igénylő nem szerepelhet a KHR listán (az igénylő nem lehet barlistás / BAR listás). A bank360 oldalán található hitelkalkulátorban láthatod, az egyes bankok milyen egyéb feltételeket szabnak: például egyes akciós kondíciók csak azok számára elérhetők, akik az adott banknál vezetik a számlájukat, és a fizetésük is arra a számlára érkezik.
hu
Milyen hosszú futamidőre vegyem fel a kölcsönt?
A futamidő hossza minden esetben a felvett hitelösszegtől és a vállalt törlesztőrészlet nagyságától függ. Kecsegtető lehet a gondolat, hogy minél hamarabb letudjuk az adósságunkat, de ideális esetben nem a futamidő az elsődleges szempont, amikor a feltételeket végiggondoljuk, hanem az, hogy havonta mekkora törlesztőrészletet tudunk biztonsággal vállalni. Ha ehhez igazítjuk a futamidőt, akkor nagyot nem tévedhetünk.
hu
Mire használható a személyi kölcsön?
A személyi kölcsön szabad felhasználású, tehát bármire használható. Akár ingatlanvásárlásra, vagy egy váratlan nagyobb kiadás fedezésére, de akár gépkocsi vagy nagy értékű műszaki cikk vásárlására is. Azzal sem kell elszámolni a bank felé, hogy mire költöttük a személyi kölcsönt.
hu
Mit jelent a THM?
A THM, vagyis a teljes hiteldíj mutató a kamatnál objektívebb mutató, ami alapján össze tudod hasonlítani az egyes bankok ajánlatait,. Megmutatja a felvett hitel költségeinek a hitel teljes összegéhez viszonyított éves arányát, százalékos formában kifejezve. A THM az alábbi költségeket foglalja magában: kamat, kezelési költség, esetleges bankszámla kezelés díja. Jelzálogkölcsönök esetében további díjak is felmerülhetnek, többek között: az értékbecslés
a helyszíni szemle díja, az ingatlan-nyilvántartási eljárás díja. Vannak bizonyos költségek, amelyeket nem tartalmaz a THM, de érdemes számolni velük. Ilyen lehet: az elő- vagy a végtörlesztés díja, az esetleges késedelmi kamat, a fedezetre kötött biztosítás díja. A THM-et minden hitelajánlatnál kötelezően fel kell tüntetni.
hu
Muszáj, hogy személyi kölcsönt adó bank ügyfele legyek?
Nem szükséges, ugyanakkor a bankok kedvezményeket adhatnak, ha a személyi kölcsönt igénylő ügyfél a banknál vezetett folyószámlára utaltatja a jövedelmét.
hu
Segítség! Mi alapján válasszak hitelt?
Hitelt az alapján választhatsz, mi a legfontosabb számodra: az alacsony THM, a  havi törlesztőrészlet, a teljes visszafizetendő összeg.  Az sem elhanyagolható szempont, melyik pénzintézetnél bankolsz: sok esetben kedvezőbb feltételekkel juthasz hitelhez, ha vállalod, hogy a futamidő alatt az adott banknál vezetsz számlát és oda érkezik a jövedelmed. Emellett az alapján is dönthetsz, hogy mekkora előtörlesztési díjat vagy büntetőkamatot kell fizetned adott esetben. Érdemes hitelkalkulátort használni és összevetni a bankok ajánlatait.
hu
Vonatkozik a törlesztési moratórium a személyi kölcsönökre?
Igen. Törlesztési moratórium biztosított 2021. június 30-ig minden, 2020. március 18 előtt felvett személyi kölcsönre. Tehát 2021. június 30-ig nem kell törlesztőrészletet fizetni. Ugyanakkor a moratórium ideje alatt felhalmozódott kamatot a hátralévő futamidőben esedékes törlesztőrészletekkel együtt a fizetési moratórium lejártát követően a futamidő alatt, évente egyenlő részletekben kell megfizetni.
hu